Rolf Trolle Andersen

Rolf Trolle Andersen (født 14. mars 1945 i Oslo) er en norsk diplomat. Han var hoffsjef ved Det kongelige hoff fra 2004 til 2009. 

 Bakgrunn 
Rolf Trolle Andersen er sønn av ambassadør Rolf Andersen og barnebarn av den danske utforskeren av Grønland, marinekapteinen Alf Trolle. Han er utdannet cand.jur.

 Diplomatisk virke 
Etter endt utdannelse som jurist begynte Andersen som aspirant i Utenriksdepartementet i 1971.«Slottets Trolle» Aftenposten, 25. september 2004 I 1973 ble han ambassadesekretær i Ottawa. Fra 1979 var han førstesekretær ved Norges ambassade i Athen. I 1990 ble han ambassadør i Romania med sideakkreditering til Moldova. Han var senere ambassadør i Hellas og var fra 1998 til 2004 Norges ambassadør i Paris. Etter en kortere periode som ambassadør til Østerrike ble han utnevnt til hoffsjef.

Andersen har som diplomat hatt oppgaver som knyttet til Norges rolle i fredsforhandlinger i Midtøsten. Han overtok i 1994 ansvaret som Utenriksdepartementets koordinator for fredsprosessen etter Terje Rød-Larsen og satt med dette til 1997. I sitt virke i Utenriksdepartementet har Andersen også vært spesialrådgiver for spørsmål knyttet til Antarktis. Han spilte en sentral rolle i arbeidet med utarbeidelsen av miljøprotokoll for kontinentet.

 Hoffsjef 
Andersen ble i 2004 utnevnt til hoffsjef.«Hoffsjef og etterfølger går hver sin vei», Aftenposten, 17. april 2004. Han var i denne stillingen øverste leder for virksomheten ved hoffet og har fungert som kongens rådgiver. Stillingen som hoffsjef har også medført at Andersen har hatt seremonielle og protokollære oppgaver. Han har vært medlem av ordensrådet og skattmester for St. Olavs orden og har vært ordenens kansler og leder for ordensrådet for Den kongelige norske fortjenstorden.Det kongelige hoff. Årsberetning 2005, s. 29 og 40.

Stillingen som hoffsjef ble 2. februar 2009 overtatt av Åge Bernhard Grutle.«Ambassadør til Sveits», kongehuset.no, 14. november 2008.

 Tilbake i diplomatiet 
I statsråd 14. november 2008 ble Andersen utnevnt til ambassadør i Bern i Sveits.«Offisielt fra statsråd 14. november 2008», regjeringen.no. Han fikk i 2009 sideakkreditering som ambassadør i Liechtenstein«Offisielt fra statsråd 13. februar 2009», regjeringen.no. og ved Den hellige stol.«Offisielt fra statsråd 6. mars 2009», regjeringen.no.

 Utmerkelser 
Andersen ble i 1991 utnevnt til ridder av første klasse av St. Olavs Orden. Kongen forfremmet i 2006 Andersen til kommandør med stjerne «for fortjenstfullt virke i H.M. Kongens tjeneste».«Rolf Trolle Andersen», kongehuset.no.

I 2004 ble han utnevnt til storkors av Republikken Italias fortjenstorden.«Dettaglio decorato» , Presidente della Repubblica. Spanias konge utnevnte 26. mai 2006 Andersen til storkors av Den sivile fortjenstorden.«Real Decreto 656/2006, de 26 de mayo, por el que se concede la Gran Cruz de la Orden del Mérito Civil al señor Rolf Trolle Andersen, Chambelán del Reino de Noruega», Boletín Oficial del Estado, nr. 126, 27. mai 2006, s. 20011.

I 2014 mottok han storkorset av den pavelige Sankt Gregor den stores orden.Pavelig heder til Rolf Trolle Andersen www.katolsk.no 4. mars 2014

 Referanser 

Kategori:Norske jurister
Kategori:Norges ambassadører til Den hellige stol
Kategori:Norges ambassadører til Frankrike
Kategori:Norges ambassadører til Hellas
Kategori:Norges ambassadører til Liechtenstein
Kategori:Norges ambassadører til Moldova
Kategori:Norges ambassadører til Romania
Kategori:Norges ambassadører til Sveits
Kategori:Norges ambassadører til Østerrike
Kategori:Personer tilknyttet Det kongelige hoff
Kategori:Kommandører med stjerne av St. Olavs Orden
Kategori:Den Kongelige Norske Fortjenstorden
Kategori:Sankt Gregor den stores orden
Kategori:Personer fra Oslo
Kategori:Fødsler i 1945